**დასახელება: სს „სადაზღვევო კომპანია იმედი L“ აცხადებს ტენდერს - შრომის უსაფრთხოების ნორმების დაცვის უზრუნველყოფის სერვისის შესყიდვის შესახებ**

გამოცდილი და სერტიფიცირებული შრომის უსაფრთხოების სპეციალისტის მომსახურება, რომელიც შრომის უსაფრთხოების ნორმების დარღვევის პრევენციის მიზნით უზრუნველყოფს კომპანიაში შრომის უსაფრთხოების ღონისძიებების დანერგვას და მართვას.

კერძოდ:

* რისკების შეფასება და კონტროლი - ობიექტების ინსპექტირება, საფრთხეების გამოვლენა და იდენტიფიცირება, რისკების ამსახველი დოკუმენტის შექმნა;
* რისკების პრევენციისთვის საჭირო ღონისძიებების გატარების უზრუნველყოფა;
* კომპანიის შენობა-ნაგებობების გამაფრთხილებელი ნიშნებით უზრუნველყოფის კონტროლი;
* შრომის უსაფრთხოების გეგმის შედგენა - შემუშავებულ ღონისძიებათა ნუსხა, რომლის მიზანია სამუშაოს შესრულებისას ძირითადი მოთხოვნებისა და პრევენციული ღონისძიებების განსაზღვრა;
* საგანგებო სიტუაციათა მართვის გეგმა - დოკუმენტი რომელშიც გაწერილია საგანგებო სიტუაციებისას (ხანძარი, მიწისძვრა...) მოქმედების გეგმა და თითოეული დასაქმებულის ვალდებულება ამ გეგმაში;
* გაზომვითი სამუშაოები - ტემპერატურის, ტენიანობის, განათების, ჰაერის მოძრაობის სიჩქარის ზემოქმედების განსაზღვრა თანამშრომლების ჯანმრთელობაზე და პრევენციისთვის საჭირო რეკომენდაციების გაცემა
* შრომის უსაფრთხოებასთან და გარემოს დაცვასთან დაკავშირებულ საკანონმდებლო ცვლილებებზე მუდმივი ინფორმირებულობა და კომპანიის მენეჯმენტის დროული ინფორმირება;
* სასწავლო პროგრამების შემუშავება და ჩატარება;
* შრომის უსაფრთხოების სფეროში საქართველოს კანონმდებლობით დადგენილ სამართლებრივ მარეგულირებელ ნორმებთან და წესებთან კომპანიის პროცესების/ინფრასტრუქტურის შესაბამისობაში მოყვანა .

კომპანიაში დასაქმებული თანამშრომლების რაოდენობა - 511;

* თბილისი - 412
* რეგიონი - 99

ფილიალების კვადრატულობა:

* თბილისის ოფისების ჯამში - 3443 კვ.მ
* ბათუმის ოფისი - 85 კვ.მ
* ქუთაისის ოფისი - 232 კვ.მ
* გორის ოფისი - 40 კვ.მ
* სენაკის ოფისი - 16 კვ.მ
* რუსთავის ოფისი - 15 კვ.მ
* თელავის ოფისი - 20 კვ.მ

**ინსტრუქცია ტენდერში მონაწილეთათვის:**

\*\*ტენდერის მიმდინარეობის განმავლობაში პრეტენდენდებმა უნდა წარმოადგინონ სატენდერო მოთხოვნებით გათვალისწინებული ყველა დოკუმენტი.

\*\* ტენდერის განმავლობაში დამატებითი ინფორმაციის მოპოვება ან დაზუსტება შესაძლებელია საკონტაქტო პირ/ებ/თან;

\*\* ტენდერის დასრულების შემდეგ სატენდერო კომისია განიხილავს მოწოდებულ ინფორმაციას და გამოავლენს საუკეთესო პირობის მომწოდებელს.

**ანგარიშსწორების პირობა:** ანგარიშსწორება განხორციელდება ხელშეკრულების ფარგლებში, შეთანხმებული პირობების გათვალისწინებით.

**პრეტედენტის მიერ წარმოსადგენი დოკუმენტაცია:**

**\*\*ტექნიკური დოკუმენტაცია:**

* პრეტენდენტის რეკვიზიტები: სრული დასახელება, მისამართი და საკონტაქტო ტელეფონი, პასუხისმგებელი პირის პირადობის დამადასტურებელი მოწმობის ასლი;
* საბანკო რეკვიზიტები;
* ამონაწერი მეწარმეთა და არასამეწარმეო (არაკომერციული) იურიდიულ პირთა რეესტრიდან პირის რეგისტრაციის შესახებ; (ინფორმაციის მომზადების თარიღიდან არ უნდა იყოს გასული 14 დღე);
* ცნობა რეორგანიზაცია ან ლიკვიდაციის შესახებ (ინფორმაციის მომზადების თარიღიდან არ უნდა იყოს გასული 14 სამუშაო დღე);
* ცნობა საგადასახადო სამსახურიდან დავალიანების არარსებობის შესახებ;

\*\***სატენდერო წინადადება,** რომელიც უნდა მოიცავდეს: მომსახურების ღირებულებას თბილისსა და რეგიონებში 1 კალენდარული წლის განმავლობაში;

**\*\*გამოცდილების დამადასტურებელი დოკუმენტაცია,** პრეტედენტმა უნდა წარმოადგინოს კომპანისების ჩამონათვალი, რომელთანაც თამშრომლობს და აღნიშნულ სფეროში უწევს მომსახურებას, ხელშეკრულების ვადების გათვალისიწინებით;

### სატენდერო კომისიის მიერ სატენდერო წინადადებების შეფასების კრიტერიუმები არის შემდეგი:

* ანალოგიურ სფეროში მუშაობის გამოცდილება;
* ღირებულება;
* ანგარიშსწორების პირობა.

**შენიშნა: სატენდერო განცხადებით დადგენილი მოთხოვნების შეუსრულებლობა შეიძლება გახდეს პრეტენდენტის ტენდერიდან დისკვალიფიკაციის საფუძველი.**

**ტენდერის ჩაბარების პირობები:**

დაინტერესებულმა კანდიდატებმა ზემოთ მითითებული დოკუმენტაცია (პრეტენდენტის მიერ ასატვირთი ყველა დოკუმენტი და ინფორმაცია წარმოდგენილი უნდა იყოს უფლებამოსილი პირის ხელმოწერითა და ბეჭდით) უნდა წარმოადგინონ ელექტრონული სახით 2019 წლის 19 აგვისტოდან - 2019 წლის 26 აგვისტოს 12:00 საათამდე, შემდეგ ელექტრონულ მისამართზე Tenders\_imedil@imedil.ge; obregadze@imedil.ge;

საკონტაქტო პირები:

ოთო ბრეგაძე 592 98 44 11